Mikroorganizmus

Mikroorganizmus alebo mikrób je najčastejšie definovaný buď ako baktéria a jednobunková huba, alebo ako akýkoľvek organizmus viditeľný len pomocou optického a elektrónového mikroskopu (často okrem rias), alebo ako jednobunkový organizmus, alebo ako synonymum taxónu Protista. Je sporné či medzi mikroorganizmy patria aj vírusy (a priony). Podrobnejšie o definícii a ďalšie definície pozri nižšie.

Definícia 
Presná definícia mikroorganizmov (mikróbov) je sporná. V závislosti od zdroja môže tento pojem zahŕňať:
a) baktérie, prípadne aj jednobunkové huby (najmä kvasinky)  
b) vírusy (a viroidy), baktérie (vrátane archeónov, ricketsií, aktinomycét a siníc), prvoky, riasy (v užšom zmysle len mikroskopické riasy), huby a slizovky (v užšom zmysle len mikroskopické huby alebo len kvasinky); takto definované mikroorganizmov sú v niektorých systémoch ekvivalentom taxónu Protista 
c) ako bod b + niektoré drobné mnohobunkové živočíchy 
d) ako bod b alebo bod c, ale okrem vírusov (keďže niekedy sa vírusy nepovažujú za organizmy); mikroorganizmy definované ako bod b okrem vírusov sú v niektorých systémoch ekivalentom taxónu Protista 
e) všetky jednobunkové organizmy (bez vírusov), t. j. baktérie (okrem časti siníc), prvoky, jednobunkové riasy, jednobunkové huby (a slizovky (?))   - tento bod je sčasti zhodný s bodom d
f) vírusy, baktérie (bez siníc), prvoky a huby 
g) vírusy, baktérie (bez siníc), prvoky, mikroskopické huby (čiže plesne a kvasinky) 
h) ako bod g + priony (a sinice (?)) 
i) ako bod h + červy (+ prípadne aj makroskopické huby) 
j) vírusy, baktérie a prvoky 
k) baktérie, riasy a mikroskopické huby (napr. kvasinky) 
l) baktérie (vrátane siníc), prvoky, huby a slizovky (a prípadne aj vírusy)

Fyziológia mikroorganizmov (najmä baktérií) 
Základné životné prejavy sú metabolizmus a rozmnožovanie

Metabolizmus baktérií, zdroje živín 
Mikroorganizmy ako aj všetky živé organizmy potrebujú pre život vodu a živiny na tvorbu energie a stavbu tela. Živiny obsahujúce biogénne prvky (nevyhnutne potrebné pre život) uhlík (C), kyslík (O), vodík (H), dusík (N), stopové prvky a vitamíny. 
Mikróby prijímajú potravu difúziou (fyzikálny jav, pri ktorom roztoky a plyny, ktoré sú bezprostredne v styku a sú rôzneho zloženia, vyrovnávajú svoje koncentrácie), celým povrchom tela.

Pochody z jednoduchších látok na zložky bakteriálnej bunky (bielkoviny, nukleové kyseliny, polysacharidy, lipidy), štiepením zložitých sa uvoľňuje energia. Tieto procesy sú za normálnych podmienok v rovnováhe.

Delenie mikróbov podľa nárokov na živiny 

 autotrofné baktérie získavajú energiu i stavebný materiál len z anorganických látok. Produkujú dostatok enzýmov (látok spôsobujúcich, alebo urýchľujúcich biochemické procesy), ktoré živiny rozkladajú a v základnej forme ich prijímajú.
 heterotrofné baktérie, ktorých je viacej, produkujú nedostatočné množstvo enzýmov, preto závisia od iných, spravidla vyšších organizmov, ktoré živiny rozkladajú a rozložené ich mikroorganizmus môžu prijať. Pre medicínu majú význam!

Spôsoby získavania energie 
 fotosyntézou = fototropné mikróby, ktoré majú v telových dutinách chlorofylové zrná, pomocou nich pútajú slnečnú energiu
 chemosyntézou = chemotropné mikróby premieňajú chemosyntézou látky bohaté na energiu, uvoľnenú energiu využívajú na životné pochody

Delenie mikróbov podľa vzťahu ku kyslíku 
 obligátne aerobné baktérie – schopné rásť len za prítomnosti kyslíka
 obligátne anaerobné baktérie – rastúce len bez prítomnosti kyslíka
 fakultatívne anaerobné baktérie – schopné rásť v prostredí bez kyslíka a aj s ním
 mikroaerofilné baktérie – rastúce najlepšie v prostredí so zníženým množstvom kyslíka a zvýšením podielom oxidu uhličitého
 aerotolerantné baktérie - môžu tolerovať prítomnosť kyslíka, ale nemôžu v jeho prítomnosti rásť

Delenie mikróbov podľa vzťahu k vyšším organizmom 
 saprofytické mikróby – nepoškodzujú makroorganizmus, jeho odpad je zdrojom živín mikroorganizmov
 symbionty – vzájomne prospešní vzťah – mikroorganizmy využívajú odpadové látky makroorganizmu, makroorganizmus využíva niektoré ich metabolity, napríklad E. coli syntetizuje v čreve vitamín K a niektoré vitamíny B
 parazity – ochudobňujú makroorganizmus o živiny a svojimi metabolitmi ho poškodzujú

Produkty mikroorganizmov 
Mikrobiálne enzýmy – produkujú a sú nevyhnutné pre život (niektoré enzýmy sú toxické, poškodzujú bunky)
 exoenzýmy – vylučujú enzýmy do okolitého prostredia
 endoenzýmy – rozkladajú živiny vo vnútri bunky

Mikrobiálne pigmenty – pomáhajú pri ich diagnostikovaní

Tvorba aromatických látok, svetla a tepla 

Mikrobiálne toxíny – poškodzujú bunky a tkanivá makroorganizmov

 Exotoxíny – produkujú bunky do vonkajšieho prostredia, sú termolabilné a málo odolné voči vonkajšiemu prostrediu
 Endotoxíny – sú viazané na bunky a uvoľňujú sa do prostredia až po jej uhynutí, sú termostabilné a menej toxické

Pohyblivosť mikroorganizmov 
 pasívny (unášaním)
 aktívny (bičíkmi)

Rozmnožovanie mikroorganizmov – nepohlavne 
 priečnym delením – v strede bunky Septum – dve dcérske bunky
 pučaním – dozretá materská bunka – na jej povrchu je nová bunka – do nej rozdelené jadro – oddelenie –

Zdroje